b'\n_START_ARTICLE_\nBilly Bishop\n_START_SECTION_\nVarhainen el\xc3\xa4m\xc3\xa4\n_START_PARAGRAPH_\nBishop syntyi Owen Soundissa, Ontariossa. H\xc3\xa4n oli toinen kolmesta pojasta, jotka syntyiv\xc3\xa4t William A. ja Margaret Bishopille. H\xc3\xa4nen is\xc3\xa4ns\xc3\xa4, Torontossa Osgoode Hallin lakikoulusta valmistunut lakimies, oli Grey Countyn maistraatti. Bishop oli Owen Soundin kollegion oppilas, jossa h\xc3\xa4n sai taistelijan maineen, puolustaen itse\xc3\xa4\xc3\xa4n ja muita helposti kiusaajilta. H\xc3\xa4n v\xc3\xa4ltti joukkueurheilua, suosien yksin\xc3\xa4isi\xc3\xa4 harrastuksia, kuten uintia, ratsastusta ja ampumista. Bishop menestyi huonommin koulussa; h\xc3\xa4n hylk\xc3\xa4isi mink\xc3\xa4 tahansa aineen, jota h\xc3\xa4n ei helposti hallitsisi, ja oli usein poissaoleva luokassa. 15-vuotiaana Bishop sai ensimm\xc3\xa4isen kokemuksensa ilmailusta: h\xc3\xa4n rakensi kartongista, puulaatikoista ja ny\xc3\xb6rist\xc3\xa4 lentokoneen ja \xe2\x80\x9dlensi\xe2\x80\x9d alas kolmikerroksisen kotitalonsa katolta. H\xc3\xa4net kaivoi ulos romusta h\xc3\xa4nen sisarensa; Bishop ei kuitenkaan saanut vammoja. Vuonna 1911 17-vuotiaana Bishop meni Kanadan sotilaskouluun Kingstoniin, Ontarioon, mist\xc3\xa4 h\xc3\xa4nen veljens\xc3\xa4 Worth oli valmistunut vuonna 1903. Bishop ei selvinnyt ensimm\xc3\xa4isest\xc3\xa4 vuodestaan koulussa, sill\xc3\xa4 h\xc3\xa4n oli j\xc3\xa4\xc3\xa4nyt kiinni lunttaamisesta.\n_START_SECTION_\nEnsimm\xc3\xa4inen maailmansota\n_START_PARAGRAPH_\nKun ensimm\xc3\xa4inen maailmansota puhkesi vuonna 1914, Bishop j\xc3\xa4tti koulun ja liittyi Mississaugan ratsuv\xc3\xa4kirykmenttiin. H\xc3\xa4net nimitettiin upseeriksi, mutta h\xc3\xa4n k\xc3\xa4rsi keuhkokuumeesta kun rykmentti oli merill\xc3\xa4. Toivuttuaan, h\xc3\xa4net siirrettiin seitsem\xc3\xa4nteen kanadalaiseen hevosyksikk\xc3\xb6\xc3\xb6n, joka asettui Lontooseen, Ontarioon. Bishop oli luonnonlahjakkuus aseen kanssa ja loisti ampumaradalla. "Superihmisen" t\xc3\xa4ht\xc3\xa4yskyvyns\xc3\xa4 takia h\xc3\xa4n pystyi ampumaan tarkasti kohteeseen, mink\xc3\xa4 muut n\xc3\xa4kiv\xc3\xa4t vain pisteen\xc3\xa4 kaukana. Rykmentti j\xc3\xa4tti Kanadan ja siirtyi Englantiin 6. kes\xc3\xa4kuuta 1915 taistelulaiva Caledoniassa. 21. kes\xc3\xa4kuuta laivasaattueen kimppuun hy\xc3\xb6kk\xc3\xa4si sukellusveneit\xc3\xa4 l\xc3\xa4hell\xc3\xa4 Irlannin rannikkoa. Kaksi laivaa upposi ja 300 kanadalaista kuoli, mutta Bishopin laiva s\xc3\xa4ilyi vahingoitta ja saapui Plymouthiin 23. kes\xc3\xa4kuuta.\n_START_SECTION_\nTarkkailijana\n_START_PARAGRAPH_\nBishop turhautui nopeasti juoksuhautojen mutaan ja toiminnan puutteseen. Hein\xc3\xa4kuussa 1915, kun Bishop n\xc3\xa4ki Royal Flying Corpsin lentokoneen palaavan teht\xc3\xa4v\xc3\xa4st\xc3\xa4, Bishop huusi: "Siell\xc3\xa4 ylh\xc3\xa4\xc3\xa4ll\xc3\xa4 on puhdasta! Ly\xc3\xb6n vetoa, ett\xc3\xa4 ette saa yht\xc3\xa4\xc3\xa4n mutaa tai hevonpaskaa p\xc3\xa4\xc3\xa4llenne siell\xc3\xa4 ylh\xc3\xa4\xc3\xa4ll\xc3\xa4! Jos kuolette, se on ainakin puhdas kuolema!" H\xc3\xa4n siirtyi Royal Flying Corpsiin, ja koska siell\xc3\xa4 ei ollut paikkoja lent\xc3\xa4jille, h\xc3\xa4n valitsi tarkkailijan paikan. 1. syyskuuta h\xc3\xa4n ilmoittautui 21. (koulutus)laivueeseen Netheravonissa saadakseen koulutusta lentokoneen perusohjaukseen. Ensimm\xc3\xa4inen kone jolla h\xc3\xa4n harjoitteli, oli Avro 504, jota lensi Roger Neville. Bishop oli mestari ottamaan ilmakuvia, ja oli pian vastuussa toisten tarkkailijoiden koulutuksesta kameran kanssa. Tammikuussa 1916 laivue komennettiin Ranskaan, ja se saapui Boisdinghemin lentokent\xc3\xa4lle, l\xc3\xa4helle Saint-Omeria varustettuna R.E.7-tiedustelulentokoneilla. Bishopin ensimm\xc3\xa4inen taisteluteht\xc3\xa4v\xc3\xa4 oli olla ilmapaikantaja brittien tykist\xc3\xb6lle. Aluksi lentokoneet eiv\xc3\xa4t p\xc3\xa4\xc3\xa4sseet ilmaan ennen kuin ne olivat tyhjent\xc3\xa4neet pommilastinsa ja konekiv\xc3\xa4\xc3\xa4rins\xc3\xa4. Bishop ja pilotti Neville lensiv\xc3\xa4t Saksan rajojen yli l\xc3\xa4helle Boisdinghemi\xc3\xa4 ja kun saksalainen haupitsi l\xc3\xb6ytyi, he v\xc3\xa4littiv\xc3\xa4t kordinaatit briteille, jotka pommittivat ja tuhosivat kohteen. Seuraavina kuukausina Bishop lensi tiedustelu -ja pommituslennoilla, muttei koskaan ampunut konekiv\xc3\xa4\xc3\xa4reill\xc3\xa4\xc3\xa4n vihollista kohti. Er\xc3\xa4\xc3\xa4n ilmaannousun aikana Bishopin kone k\xc3\xa4rsi pahan moottorivian, ja Bishop loukkasi polvensa pahasti. Vamma pahentui Lontoossa toukokuussa 1916, ja Bishop p\xc3\xa4\xc3\xa4stettiin sairaalaan Bryanston Squaressa, Lontoossa. Siell\xc3\xa4 ollessaan h\xc3\xa4n tapasi ja yst\xc3\xa4vystyi seurapiirihenkil\xc3\xb6 Francis Jeunen kanssa, joka oli sek\xc3\xa4 Winston Churchillin, ett\xc3\xa4 ministeri Lordi Hugh Cecilin yst\xc3\xa4v\xc3\xa4. Kun h\xc3\xa4nen is\xc3\xa4ns\xc3\xa4 k\xc3\xa4rsi pienen halvauskohtauksen, Jeune j\xc3\xa4rjesti Bishopin toipumaan Kanadaan, jonka takia Bishop ei ottanut osaa Sommen taisteluun._NEWLINE_Bishop palasi Englantiin syyskuussa 1916, ja Jeunen vaikutusvallan takia, h\xc3\xa4net hyv\xc3\xa4ksyttiin pilotiksi Central Flying Schooliin Upavonissa, Salisbury Plainissa. H\xc3\xa4nen ensimm\xc3\xa4inen yksinlentonsa oli Farman MF.11:n ohjaimissa.\n_START_SECTION_\nIlmataistelut\n_START_PARAGRAPH_\nMarraskuussa 1916, saatuaan siipens\xc3\xa4, Bishop liitettiin 37. laivueeseen RFC:ss\xc3\xa4 Scutton\'s Farmissa, Essexiss\xc3\xa4 lent\xc3\xa4en BE.2c.-konetta. Bishop ei pit\xc3\xa4nyt lent\xc3\xa4misest\xc3\xa4 y\xc3\xb6ll\xc3\xa4 Lontoon yll\xc3\xa4 saksalaisia koneita etsien, ja pyysi n\xc3\xa4in siirtoa Ranskaan._NEWLINE_17. maaliskuuta 1917 Bishop saapui 60. laivueen kanssa Filescamp Farmiin l\xc3\xa4helle Arrasia, miss\xc3\xa4 h\xc3\xa4n lent\xc3\xa4isi Nieuport 17 -h\xc3\xa4vitt\xc3\xa4j\xc3\xa4\xc3\xa4. Siihen aikaan tavallinen elinaika uudelle lent\xc3\xa4j\xc3\xa4lle oli 11 p\xc3\xa4iv\xc3\xa4\xc3\xa4, ja saksalaiset \xc3\xa4ss\xc3\xa4t ampuivat alas brittil\xc3\xa4isi\xc3\xa4 koneita viidell\xc3\xa4 yht\xc3\xa4 vastaan. Bishopin ensimm\xc3\xa4inen partiolento oli kaikkea muuta kuin onnistunut; h\xc3\xa4nell\xc3\xa4 oli vaikeuksia ohjata konettaan, ilmatorjunta l\xc3\xa4hes ampui h\xc3\xa4net alas ja h\xc3\xa4n eksyi joukosta. 24. maaliskuuta, kun Bishop sy\xc3\xb6ksyi maahan koneellaan harjoituslennon aikana kenraali John Higginsin edess\xc3\xa4, h\xc3\xa4net m\xc3\xa4\xc3\xa4r\xc3\xa4ttiin palaamaan lentokouluun Upavoniin. Mutta ennen kuin h\xc3\xa4n voisi l\xc3\xa4hte\xc3\xa4, majuri Allan Scott, uusi 60. laivueen komentaja, taivutteli Higginsin antamaan Bishopin j\xc3\xa4\xc3\xa4d\xc3\xa4, kunnes sijainen saapuisi. Seuraavana p\xc3\xa4iv\xc3\xa4n\xc3\xa4 Bishop saavutti ensimm\xc3\xa4isen pudotuksensa, kun h\xc3\xa4n ohjasi yht\xc3\xa4 nelj\xc3\xa4st\xc3\xa4 Nieuportista, jotka kohtasivat kolme Albatros D.III -konetta l\xc3\xa4hell\xc3\xa4 St. Legeria. Bishop ampui alas kuolettavasti haavoittaen luutnantti Theilerin, mutta h\xc3\xa4nen moottorinsa rikkoutui tapahtumasarjassa. H\xc3\xa4n laskeutui ei-kenenk\xc3\xa4\xc3\xa4n maalle, 275 metrin p\xc3\xa4\xc3\xa4h\xc3\xa4n saksalaisten etulinjasta. Juostuaan liittoutuneiden juoksuhautaan, Bishop vietti y\xc3\xb6n maassa vesisateessa. Siell\xc3\xa4 Bishop kirjoitti kirjeen kotiin, aloittaen: "Min\xc3\xa4 kirjoitan t\xc3\xa4m\xc3\xa4n poterosta 275 metrin p\xc3\xa4\xc3\xa4st\xc3\xa4 etulinjastamme, el\xc3\xa4m\xc3\xa4ni j\xc3\xa4nnitt\xc3\xa4vimm\xc3\xa4n p\xc3\xa4iv\xc3\xa4n j\xc3\xa4lkeen. Kenraali Higgins henkil\xc3\xb6kohtaisesti onnitteli Bishopia ja kumosi k\xc3\xa4skyns\xc3\xa4 palauttaa Bishop lentokouluun. 20. maaliskuuta 1917 Bishop nimettiin lentokomentajaksi. Seuraavana p\xc3\xa4iv\xc3\xa4n\xc3\xa4 h\xc3\xa4n sai toisen pudotuksensa. Bishop, lis\xc3\xa4n\xc3\xa4 yleisiin partiolentoihin laivueensa kanssa, pian lensi monia ep\xc3\xa4virallisia "yksin\xc3\xa4inen susi" teht\xc3\xa4vi\xc3\xa4 syv\xc3\xa4lle vihollisen alueelle, majuri Scotin tuurilla. Lopputuloksena h\xc3\xa4nen kokonaisuutensa kasvoi nopeasti. 8. huhtikuuta h\xc3\xa4n sai viidennen pudotuksensa ja h\xc3\xa4nest\xc3\xa4 tuli \xc3\xa4ss\xc3\xa4. T\xc3\xa4m\xc3\xa4n kunniaksi, Bishopin mekaanikko maalasi lentokoneen nokkaan sinisell\xc3\xa4 \xc3\xa4ss\xc3\xa4n. Laivuetoveri Albert Ball, joka oli siihen aikaan valtakunnan johtava \xc3\xa4ss\xc3\xa4, oli maalauttanut potkurinsa punaiseksi._NEWLINE_30. huhtikuuta Bishop selvisi kohtaamisesta Manfred von Richthofenin, punaisen paronin, kanssa. Toukokuussa h\xc3\xa4n sai Distinguished Service Order-mitalin, ammuttuaan alas kaksi konetta, vaikka h\xc3\xa4nen kimpussaan oli samaan aikaan nelj\xc3\xa4 muuta konetta._NEWLINE_2. kes\xc3\xa4kuuta 1917 Bishop lensi yksinlennon vihollislinjojen taakse hy\xc3\xb6k\xc3\xa4t\xc3\xa4kseen Saksan hallussa olevalle lentokent\xc3\xa4lle. Siell\xc3\xa4 h\xc3\xa4n ampui alas kolme lentokonetta jotka olivat nousemassa ilmaan ja tuhosi lukuisia muita maassa olevia koneita. T\xc3\xa4st\xc3\xa4 hyv\xc3\xa4st\xc3\xa4 h\xc3\xa4n sai Viktorian ristin, vaikka on ehdotettu, ett\xc3\xa4 h\xc3\xa4n olisi kaunistellut menestyst\xc3\xa4\xc3\xa4n._NEWLINE_Hein\xc3\xa4kuussa 60. laivue sai uusia S.E.5-h\xc3\xa4vitt\xc3\xa4ji\xc3\xa4, jotka olivat nopeampia ja raskaammin aseistettuja ja joissa oli parempi n\xc3\xa4kyvyys lent\xc3\xa4j\xc3\xa4lle. Elokuussa 1917 Bishop ohitti Albert Ballin ilmavoitoissa tullen (v\xc3\xa4liaikaisesti) ilmavoitoissa mitattuna parhaaksi RFC:n lent\xc3\xa4j\xc3\xa4-\xc3\xa4ss\xc3\xa4ksi. Pian sen j\xc3\xa4lkeen h\xc3\xa4n sai Viktorianristin kes\xc3\xa4kuun hy\xc3\xb6kk\xc3\xa4yksest\xc3\xa4\xc3\xa4n saksalaisten lentokent\xc3\xa4lle.'